**НАРЕДБА ЗА ДЕЙНОСТТА НА НАЦИОНАЛНИЯ СТАЧЕН КОМИТЕТ НА КТ’’ПОДКРЕПА’’**

## (Правилникът е приет на 13.06.2015 г.)

Чл.1.С тази наредба се урежда редът за дейността на Националния стачен комитет на КТ’’Подкрепа’’.

Чл.2.Националния стачен комитет подготвя, подпомага, координира и ръководи протестните действия, включително ефективни стачни, в структурите на Конфедерацията, на всички нива.

Чл.3. Националния стачен комитет се избира от Конфедеративния съвет с мандат от 4/четири/ години.

Чл.4.ал.1 Националния стачен комитет се състои от Председател и членове.

т.1 Броят на членовете се определя от Конфедеративния съвет.

т.2 На първото си заседание членовете на Националния стачен комитет избират от състава си Председател.

т.3. Изборът от предходната алинея, както и всички решения свързани с дейността си, Националния стачен комитет взима с квалифицирано мнозинство 2/3 от състава си.

т.4. В дейността си Националния стачен комитет се ръководи от Устава на Конфедерацията, решенията на Конгреса на КТ’’Подкрепа’’ и Конфедеративния съвет.

Чл.4.ал.2 За дейността си, Председателят и членовете на Националния стачен комитет не получават възнагаждение.

Чл.4.ал.3 Разходите свързани с реализацията на дейностите, упоменати в чл.2 от настоящата Наребда са за сметка на бюджета на Конфедерацията.

Чл.5.ал1. Националния стачен комитет може да прави предложения по „Наредба за дейността на НСК” и ги предлага на Конфедеративния съвет за утвърждаване.

ал.2 Националния стачен комитет отчита дейността си пред Конфедеративния съвет.

Чл.6. Всички неуредени в тази наредба въпроси се уреждат с решение на Конфедеративния съвет доколкото не са регламентирани от Устава на КТ’’Подкрепа’’ и действащото законодателство.

Чл.7. Решенията на Конфедеративния съвет по неуредените въпроси стават неразделна част от наредбата.

Чл.8. Тази Наредба се издава на основание Чл.28, ал.18 От Устава на Конфедерацията.

Чл.9.Тази Наредба може да бъде допълвана и променяна по реда на нейното приемане.